CELEX: 62018TN0274
Language: sl
Date: 2018-04-30 00:00:00
Title: Zadeva T-274/18: Tožba, vložena 30. aprila 2018 – Klymenko/Svet

201806290691986822018/C 249/452742018TC24920180716SL01SLINFO_JUDICIAL20180430353622Zadeva T-274/18: Tožba, vložena 30. aprila 2018 – Klymenko/Svet
 ---documentbreak--- C2492018SL3520120180430SL0045352362Tožba, vložena 30. aprila 2018 – Klymenko/Svet
   (Zadeva T-274/18)2018/C 249/45Jezik postopka: francoščina
      Stranki
   
   
      Tožeča stranka: Oleksandr Viktorovych Klymenko (Moskva, Rusija) (zastopnik: M. Phelippeau, avocat)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
            —
         
         
            tožbo Oleksandra Viktorovycha Klymenka razglasi za dopustno;
         
      
            —
         
         
            Sklep Sveta (SZVP) 2018/333 z dne 5. marca 2018 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini razglasi za ničen;
         
      
            —
         
         
            Izvedbeno uredbo Sveta (EU) 2018/326 z dne 5. marca 2018 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini razglasi za nično;
         
      
            —
         
         
            Svetu Evropske unije naloži plačilo stroškov na podlagi členov 87 in 91 Poslovnika Splošnega sodišča.
         
      
      Tožbeni razlogi in bistvene trditve
   
   Tožeča stranka v utemeljitev tožbe navaja pet tožbenih razlogov.
   
            1.
         
         
            Prvi tožbeni razlog: nezadostna obrazložitev izpodbijanih aktov.
         
      
            2.
         
         
            Drugi tožbeni razlog: kršitev pravice do obrambe in pravice do učinkovitega pravnega sredstva, ki ju zagotavljajo temeljna načela prava Unije, med drugim člen 47 Listine Evropske unije o temeljnih pravicah ter člena 6 in 13 Evropske konvencije o varstvu človekovih pravic in temeljnih svoboščin.
         
      
            3.
         
         
            Tretji tožbeni razlog: napačna pravna podlaga, ker člen 29 Pogodbe Evropske unije ne more biti pravna podlaga za omejevalne ukrepe, sprejete zoper O. V. Klymenka.
         
      
            4.
         
         
            Četrti tožbeni razlog: napačno ugotovljeno dejansko stanje, saj je O. V. Klymenko predložil dokaze, ki dokazujejo neobstoj zadostne ugotovitve dejanskega stanja za utemeljitev kakršnega koli kazenskega postopka.
         
      
            5.
         
         
            Peti tožbeni razlog: kršitev temeljne pravice spoštovanja lastninske pravice, ki je temeljna pravica prava Unije, varovana s členom 17 Listine Evropske unije o temeljnih pravicah ter členom 1 Dodatnega protokola št. 1 k Evropski konvenciji o varstvu človekovih pravic in temeljnih svoboščin.